แฟนประจำเดือนมาวันที่1ส.ค.วันสุดท้ายวันที่3ส.ค.(มาไม่ตรงกันสักรอบ)แล้วมี พสพ กันวันที่ 7ส.ค. ใส่ถุงยาง และก็กินยาคุมฉุกเฉินด้วย แล้วพอวันที่ 15ส.ค. มีเลือดออกมาน่าจะผลจากยาคุม แล้ววันที่ 19ส.ค. มี พสพ กันอีก ก็กินยาคุมอีก ผ่านไป วันที่24ส.ค.มีเลือดออก ถึงวันที่27วันสุดท้าย ตอนนี้วันที่19 ก.ย แล้วประจำเดือนยังไม่มา มีโอกาสที่มันจะเลื่อนไปนานแค่ไหนครับ
สวัสดีค่ะ หากประจำเดือนมาวันที่ 1 ส.ค. แล้วมีเพศสัมพันธ์วันที่ 7 ส.ค. ถือว่ายังอยู่ในระยะปลอดภัย โอกาสในการตั้งครรภ์นั้นมีน้อยมาก ดังนั้น อาจไม่จำเป็นต้องทานยาคุมฉุกเฉินไปสำหรับเลือดที่ออกในวันที่ 15 ส.ค. น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นานส่วนการมีเพศสัมพันธ์ในวันที่ 19 ส.ค. หากได้ทานยาคุมฉุกเฉินไปอีก แล้ววันที่ 24-27ส.ค. ได้มีเลือดออกมา ก็น่าจะเกิดจากผลของยาเช่นกันค่ะสำหรับประจำเดือนในรอบต่อไป ก็จะมาช้ากว่าปกติได้ โดยน่าจะมาในวันที่ 24 ก.ย.ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เพราะป้องกันการตั้งครรภ์ได้ประมาณ 58%-95% ค่ะ